મલ્હાર રાડો પાડતો રહ્યો, કરગરતો રહ્યો પણ કોઈ એની એક પણ વાતનો જવાબ નહોતું આપતું. આખરે યુવરાજ એને એક અવાવરુ ખંડેરમાં લઈ ગયો અને બાંધી દીધો. પછી હુકમ કર્યો કે ‘તારા મકાનમાલિક, કંપની અને દોસ્તોને ફોન કરી દે કે તું થોડા દિવસો માટે બહાર જાય છે. તારાં માતા-પિતાનો કંઈક પત્તો મળ્યો છે એ માટે પૂના જાય છે.’ મલ્હારે પહેલાં તો ઘસીને ના પાડી. આખરે યુવરાજે એને એનો અને ગુલાલનો ન્યૂડ વિડિયો બતાવવો પડ્યો. મલ્હારના શરીરે પરસેવો વળી ગયો. એ સમજી ગયો કે એમની સાથે કોઈ ભયંકર રમત રમાઈ રહી છે.